Kaapse visserman vermis | Maroela Media
Kaapse visserman vermis
'n Visserman van Kaapstad het vermoedelik verdrink nadat hy vroeg Donderdagoggend van 'n boot afgeval het by Kaappunt, het die Nasionale Seereddingsinstituut (NSRI) Vrydag gesê.
Volgens Craig Lambinon, woordvoerder van die NSRI, was die 51-jarige visserman van Khayelitsha van omstreeks 01:00 af op uitkyk bo-op die boot en is daar omstreeks 02:00 vasgestel dat hy verdwyn het. Die ander bemanning het alarm gemaak en die NSRI het drie reddingsbote na die area ontbied.
Volgens Lambinon is daar Donderdag 'n grootskaalse soektog na die vermiste man van stapel gestuur maar sonder enige sukses. Die vissersboot het intussen Donderdagaand laat in die hawe by Tafelbaai aangekom.